यूनाइटेड एयरलाइन्स के इस जहाज़ में 161 यात्री सवार थे और यह ह्यूस्टन से सिएटल जा रहा था.दौरान उड़ान के पायलट की तबियत खराब हो गई और जहाज़ में मौजूद उन यात्रियों ने जिन्हें आपात चिकित्सा प्रशिक्षण हासिल था, लैंडिंग से पहले पायलट प्राथमिक चिकित्सा प्रदान की.इसके बाद विमान को आपात स्थिति में उतार लिया गया और अस्पताल पहुंचाने पर पता चला कि पायलट को दिल का घातक दौरा पड़ा है.बाद में 63 वर्षीय पायलट हेनरी स्कलेम की मौत हो गई. उन्होंने 26 साल तक इस क्षेत्र में काम किया था.उड़ान के दौरान स्थानीय समयानुसार शाम सात बजे के करीब विमान अधिकारी ने बोएसी हवाई अड्डे के नियंत्रण टावर से संपर्क करके आपातकालीन चिकित्सा स्थिति के बारे में बताते हुए लैंडिंग का अनुरोध किया.स्थानीय मीडिया के अनुसार विमान में दो सैनिक डॉक्टर सवार थे जिन्होंने जहाज़ उतरने तक पायलट को प्राथमिक चिकित्सा प्रदान की.विमान उतरने के बाद अग्निशमन कर्मियों ने विमान चालक स्कलेम को अस्पताल पहुंचाया.बोएसी हवाई अड्डे के एक अधिकारी ने समाचार एजेंसी एपी को बताया कि बोइंग 737 उड़ान पर 161 यात्री सवार थे. उन्होंने कहा, "ऐसा लगता है कि जो कुछ भी कर सकते थे उन्होंने किया. यात्री विमान चालक की सेहत के बारे में चिंतित थे लेकिन शांत रहे."बाद में एक दूसरे पायलट ने विमान को उसके गंतव्य तक पहुंचाया.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं)